Lucilia caesar

Lucilia caesar  euli berde espezie bat da, Calliphoridae familiakoa. Europan, Asian eta Afrika iparraldean aurkitzen da, baita Euskal Herrian ere. 

 Taxonomia 
Lineok deskribatu zuen 1758. urtean Systema Naturae liburuan.

 Deskribapena 
Itxura trinkoa duen eulia da, 8-12 mm-ko luzera harzten duena.Kolore berde metalikoa du gorputzean, batzuetan pronotoak bronte distira ere badu. Gorputzean zehar ile bakanak ditu. Arren begiak elkarren alboan daude, emeen begiak aldiz apur bat bereizita daude.

 Biologia 
Helduak lore usaintsetan aurkitzen dira, nektarraz eta polenaz elikatzen direlako, adibidez huntza artean. Beldarrak aldiz sarraskijaleak dira, gorpu hiletan, hndakinetan eta baita usain txarreko perretxikotan ere. Usaimen ona dutenez sarraskira iristen lehenengotakoak izaten dira. Usaimena antenatan kokaturik dute.

 Bizi zikloa 
Emeek ugaldu ondoren arrautzak sarraskietan jartzen dituzte, baina ugaztunen eta hegaztien zaurietan ere. Kasu hauetan beldarrek sustantzia bakterizidak isurtzen dituzte eta hartan babestuta ostalariaren barnean garatzeko gai dira. 13ºC-tik gora daudenean ugaltzen da, zenbat eta beroago garapena azkarragoa da. 13ºC-tan arrautzatik heldua izatera 37 egun igarotzen dira, 31ºC-tan aldiz 11,5 egunetan.

 Erabilera 
Medikuntza forensean erabiltzen da pertsona baten gorpua aurkitzerakoan zenbat denbora daraman hilda zehazteko.

 Iruditegia 

 Erreferentziak 

 Kanpo estekak 

Kategoria:Calliphoridae
Kategoria:Euskal Herriko dipteroak